TYeMIR YO‘L STANSIYaLARIDA BOJXONA NAZORATINI VA NAZORAT POSTLARINI TARTIBGA SOLISh CHORA-TADBIRLARI TO‘G‘RISIDA

Temir yo‘l transportida O‘zbekiston Respublikasi bojxona chegaralaridan o‘tuvchi yo‘lovchilarning qo‘l yukini, bagajini, valyutasini va valyuta boyliklarini bojxona nazoratidan o‘tkazishni tartibga solish, shuningdek O‘zbekiston Respublikasi bojxona chegaralaridan o‘tish punktlarida ularni bojxona rasmiylashtiruvi uchun zarur shart-sharoitlar yaratish maqsadida Vazirlar Mahkamasi qaror qiladi:
 1. Quyidagilar:
 O‘zbekiston Respublikasi bojxona chegarasini kesib o‘tish chog‘ida yo‘lovchilarning qo‘l yukini, bagajini, valyutasini va valyuta boyliklarini bojxona nazoratidan o‘tkazish maqsadida yo‘lovchi tashuvchi temir yo‘l transporti vositalarini to‘xtatish uchun mo‘ljallangan chegara temir yo‘l stansiyalari ro‘yxati 1-ilovaga muvofiq;
 hududida «O‘zbekiston temir yo‘llari» kompaniyasi bojxona organlariga xizmat xonalari byeradigan temir yo‘l stansiyalari ro‘yxati 2-ilovaga muvofiq tasdiqlansin.
 2. «O‘zbekiston temir yo‘llari» kompaniyasi 1999-yilda Buxoro viloyatidagi Xo‘jadavlat stansiyasida, kelgusida aloqa vositalari bilan ta’minlangan mahalliy tarmoqlar tashkil qilinishini hisobga olgan holda, inshootlar va muhandislik kommunikatsiyalariga ega bo‘lgan bojxona posti qursin.
 O‘zbekiston Respublikasi Davlat bojxona qo‘mitasi qurilish tugallangandan keyin postni zarur inventar, asbob-uskunalar va aloqa vositalari bilan jihozlasin.
 3. O‘zbekiston Respublikasi Axborot texnologiyalari va kommunikatsiyalarini rivojlantirish vazirligi mazkur punktlarni Davlat bojxona qo‘mitasi buyurtmanomasiga binoan aloqa xizmatlari va vositalari bilan belgilangan tartibda ta’minlasin hamda kelgusida ularning uzluksiz ishlashini ta’minlasin.
 4. O‘zbekiston Respublikasi Davlat bojxona qo‘mitasi Moliya vazirligi, Markaziy bank va «O‘zbekiston temir yo‘llari» davlat-aksiyadorlik kompaniyasi bilan birgalikda Temir yo‘l transporti yo‘lovchilarining qo‘l yukini, bagajini, valyutasini va valyuta boyliklarini bojxona nazoratidan o‘tkazish va rasmiylashtirish tartibini ishlab chiqsin hamda ikki oy muddatda tasdiqlasin.
 5. Mazkur qarorning bajarilishini nazorat qilish O‘zbekiston Respublikasi Bosh vazirining o‘rinbosari L. A. Axmetov zimmasiga yuklansin.